Innhold

1	Hensikt	1

2	Ansvar	1

3	Årlig bestilling av vaksiner til foretaket	2

4	Driverdiagram	2

5	Vaksinebivirkninger	3

6	Referanser	3

7	Endringer siden forrige versjon	3

Hensikt

Ved planlegging og praktisk tilrettelegging for årlig sesong-influensavaksinering av ansatte i Helse Bergen skal denne rutinen benyttes. Desentralisert vaksinasjonsmodell (kollegabasert vaksinering i klinikken) øker tilgjengeligheten betraktelig sammenlignet med en sentralisert modell (timebestilling og oppmøte i eget vaksinasjonslokale).

Ansvar

Seksjon for pasientsikkerhet

Seksjon for pasientsikkerhet har ansvar for praktisk tilrettelegging i form av kommunikasjonsarbeid og informasjonsmateriale. Dette innebærer å informere ansatte om viktigheten av å ta influensavaksine og å sørge for at vaksinen er lett tilgjengelig. Seksjon for pasientsikkerhet har også ansvaret for det digitale registreringsverktøyet WebPort, samt å fremskaffe oversikt over andel vaksinerte i foretaket.

Smittevernlege kan, slik som bedriftslege, kontaktes for spørsmål og vurdering dersom ansatte skulle oppleve plagsomme bivirkninger etter vaksinering.

Bemanningssenteret

Bemanningssenteret har ansvar for å tilrettelegge vaksinering for de enheter i sykehuset som ikke har egne vaksinatører. Dette innebærer å ta imot bestilling og avtale vaksinetidspunkt med de ulike avdelingene, selve vaksineringen av ansatte i disse enhetene, inkludert internfakturering og registrering i Webport.

Avdelingene/klinikken

Hver enkelt enhet i sykehuset har selv ansvar for å tilby sine ansatte influensavaksine etter desentralisert modell. Dette ansvaret består i å oppnevne egen vaksinatør (lege eller sykepleier), ha lege tilgjengelig (vaksinebakvakt) under vaksinering, bestille og hente vaksiner fra apoteket samt vaksinere sine ansatte som takker ja til tilbudet, og sørge for registrering av satt vaksine i Webport. Dette gjelder også for stabsenheter.

Bedriftshelsetjenesten

Bedrifthelsetjenesten vaksinerer Foretaksledelsen, Personal- og organisasjonsavdelingen, personer i Frivilligkorpset, Kommunikasjonsavdelingen og Sjukehusapoteka Vest sine ansatte i Bergen etter egen avtale. Bedriftshelsetjenesten låner også ut EpiPen og gule bokser til enheter som trenger dette.

Bedriftslege kan, slik som smittevernlege, kontaktes for spørsmål og vurdering dersom ansatte skulle oppleve plagsomme bivirkninger etter vaksinering.

Årlig bestilling av vaksiner til foretaket

Brev fra Folkehelseinstituttet (FHI) om bestilling av vaksiner for sesongen blir lagt i Elements og saksbehandler oppnevnes. Saksbehandler kontakter Sykehusekspedisjonen på apoteket (ved avdelingsleder) for å avklare antall vaksiner foretaket trenger og sikre at apoteket legger inn bestilling hos FHI. Apoteket har kundenummer og pålogging til FHI sin nettbutikk.

Apoteket orientere Seksjon for pasientsikkerhet med tanke på leveringstidspunkt av vaksinen og koordinering av informasjonen som skal ut til de ansatte på sykehuset.

Driverdiagram

Vaksinebivirkninger

Alle vaksiner har bivirkninger, og de fleste er milde og forbigående. Etter vaksinasjon er det vanlig å oppleve smerter rundt stikkstedet, feber eller hodepine.

Alle ansatte som er vaksinerte i regi av arbeidsgiver oppfordres til å melde eventuelle uventende bivirkninger til vaksinebivirkning@helse-bergen.no .

Ansatte kan også melde selv direkte via melde.no.

Bedriftslege eller smittevernlege kan også kontaktes ved uventede bivirkninger etter influensavaksinering.

Dersom det under vaksinering oppstår akutte og alvorlige symptomer som krever hjelp omgående, skal vaksinatør sammen med ansvarlig vaksinebakvakt ta kontakt med legevakt eller AMK.

Referanser

Interne referanser

1.1.5-4.4.3-01	Vaksinasjon av ansatte i Helse Bergen
1.2.9.12-02	Influensavaksinering
1.2.9.12-04	Webport - influensavaksinering

Endringer siden forrige versjon

[]